Joel Hallikainen

Joel Henrik Hallikainen (s. 11. lokakuuta 1961 Turku) on suomalainen laulaja, lauluntekijä ja viihdetaiteilija. == Uran alkuvuodet == Hallikainen vietti lapsuusvuotensa Turussa, Nummenmäellä ja sai musiikkikipinän 15-vuotiaana nähtyään Mikko Alatalon esiintyvän kitaroineen Raision lukiossa. Hallikainen perusti ystäviensä kanssa Korroosio-nimisen uuden aallon yhtyeen, jossa toimi kitaristina taiteilijanimellä Jeesus Caesar. Korroosion tunnetuin kappale on "Hei hei hei". Hallikainen erosi yhtyeestä vuonna 1979. Seuraavaksi Hallikainen perusti kouluaikaisen ystävänsä Jarkko Mäntylän kanssa Jakke & Jokke -lastenlauluduon, joka teki satoja esiintymisiä päiväkodeissa ympäri maata. Se levytti vuonna 1985 albumin Jakke & Jokke ja lapset ja esiintyi YLE TV2:n Kasmasiini-ohjelmassa. Duon hajottua Hallikainen toimi autonkuljettajana, levyseppänä, varastotyössä, kerho-ohjaajana ja jopa katulaulajana, kunnes tutustui Wärtsilän Turun telakalla Markku Leivoon. Yhdessä he kehittivät Taikuri Telmus -hahmon, jota esittäen hän jatkoi uraa lasten viihdyttäjänä. Telmuksena Hallikainen levytti kaksi albumia: Laulava Taikuri Telmus julkaistiin vuonna 1990 ja Telmuksen taikatalo vuonna 1992. Telmus Taikatakki esiintyi TV2:n Pikku Kakkosessa 12 jaksolla vuoden 2009 aikana. Vuonna 1989 Hallikainen osallistui Tapsan tahdit -laulelmakilpailuun ja saavutti kisassa toisen sijan laulullaan ”Samaa elämää”. == Vuodet 1992–1999 == Hallikainen oli tavannut ensimmäisenä iltana häämatkallaan Neuvostoliiton Sotšissa vuonna 1986 Timo Koivusalon, jonka kanssa hän oli alkanut suunnitella yhteistä ohjelmistoa. Hallikainen on kuvannut kohtaamistaan Koivusalon kanssa "sielunkumppanin löytämiseksi" ja syntynyttä ystävyyttä "miesten väliseksi heterorakkaudeksi".Joel Hallikainen: Tämä on totuus välirikosta Timo Koivusalon kanssa Koivusalon kanssa Hallikainen alkoi tehdä juonto- ja viihdytyskeikkoja Ruotsinlaivoilla. He olivat kokeilleet laivamatkoilla ohjelmaa, jossa pariskunnat testaisivat, miten hyvin he tuntevat toisensa. Siksi he päättivät kokeilla, miten hyvin ohjelma toimisi televisiossa. Yle TV2 kiinnostui ideasta, ja syntyi Tuttu Juttu, jonka ensimmäinen jakso lähetettiin 27. helmikuuta 1992. Se oli menestys jo sen ensimmäisestä jaksosta alkaen. Tuota lähetystä katsoi televisiosta noin 900 000 katsojaa. Kun Tuttu Juttu oli noussut kansansuosioon, Hallikainen päätti toteuttaa haaveensa omasta albumista. Hänen esikoisalbuminsa ei kuitenkaan noussut myyntilistoille eikä radiosoittoon, kunnes hän esitti kappaleen "Kuurankukka" Tuttu Juttu - ohjelmassa. Hallikainen kertoo kirjassaan Elämäni tarina, että tuon illan esiintyjäksi kutsuttu Tapani Perttu oli joutunut perumaan tulonsa, joten päätettiin, että Hallikainen saa tuurata häntä lähetyksessä. Tuon tv-esityksen jälkeen hänen suosionsa lähti nousuun. Hallikaisen ensimmäinen iskelmäalbumi Joel Hallikainen (1992) myi noin 180 000 kappaletta ja ylitti silloisen kolmoisplatinalevyrajan. Se on edelleen kaikkien aikojen viidenneksi myydyin albumi Suomessa. Hallikaisen menestys musiikkialalla ja tv-tähteys tukivat toisiaan. Suuri suosio Suomen viihdemaailmassa huomioitiin myös palkintogaaloissa. Vuonna 1992 Esiintyvät taiteilijat -yhdistys palkitsi Hallikaisen ja Koivusalon Vuoden viihdetaiteilija -palkinnoilla ja lisäksi Hallikainen sai Vuoden miessolistitulokkaan Emma-patsaan. Vuonna 1993 Hallikaisen laulajanura jatkui albumilla Anna vierellesi tulla. Se saavutti kaksoisplatinarajan noin 110 000 kappaleen myynnillä. Hallikainen esiintyi itsenään Timo Koivusalon elokuvassa Pekko aikamiespojan poikamiesaika, joka sisälsi myös monia Hallikaisen kappaleita. Koivusalon kanssa hän juhlisti edellisvuotisia Vuoden viihdetaiteilija -palkintoja yhteisellä konserttikiertueella. Vuonna 1993 Hallikainen sai toisen Emmansa, nyt Vuoden miessolisti -kategoriasta, ja nimettiin Telvis-gaalassa vuoden suosituimmaksi miespuoliseksi tv- esiintyjäksi. Vuonna 1994 Hallikainen palasi lastenmusiikin pariin Halipula- albumilla. Koivusalon kanssa Hallikainen lähti toiselle kiertueelleen ja julkaisi toimittaja Hellevi Poudan kanssa kirjan Kuurankukka. Telvis-gaalan toisen sijan lisäksi Hallikainen sai Dean Martin Boozing Society -palkinnon ja Vuoden viihdyttäjän arvonimen. Vuonna 1995 Hallikainen julkaisi kultaa myyneen iskelmäalbumin Kellastuneet kirjeet. Hän teki kiertueen Jyväskylä Sinfonian ja kapellimestari Markku Johanssonin kanssa, ja materiaalista julkaistiin live- albumi Joel Hallikainen konserttilavalla. Hallikainen valittiin jälleen Telvis-äänestyksessä television suosituimmaksi miesesiintyjäksi sekä vuoden raisiolaiseksi ja Suomen parhaiten pukeutuneeksi mieheksi. Vuonna 1996 Hallikainen teki 20 000 kappaletta myyneen Joulurauhaa-albumin. Hän sai Aurora-mitalin Varsinais-Suomen vuoden kulttuuriteosta ja ikuistettiin Visulahden vahakabinettiin . Vuoden 1997 Yksin-albumi on toistaiseksi viimeinen Hallikaisen kultalevy. Sitä myytiin noin 30 000 kappaletta. Albumia seurasi samanniminen konserttikiertue, kuten myös seuraavan vuoden Kimpassa- albumia, jolla esiintyy myös Timo Koivusalo. Vuoden 1999 albumi oli Kun maailma elää. Hallikainen poistui vuonna 2000 Tuttu Juttu Show'sta kahdeksan ja puolen vuoden, 340 jakson, kahden Telvis-palkinnon ja yhden Venla- kunniamaininnan jälkeen. Kyseessä oli samalla Hallikaisen ja Koivusalon ystävyyssuhteen loppuminen, ja siihen liittyvää välirikkoa spekuloitiin julkisuudessa. Ura iskelmälaulajana jatkui albumien Onnenpyörässä (2000), Hyvää Joulua (2001) ja Enkeli pieni (2002) myötä. Vuonna 2002 hän palasi televisioon Jos sais kerran -musiikkiohjelmalla, jota juonsi yhdessä Arja Korisevan kanssa. Ohjelmaa tehtiin kaksi tuotantokautta vuosina 2002–2003. Hallikainen julkaisi Kaikki parhaat – 40 hittiä -kokoelmalevyyn 2003. Samana vuonna tehtiin 20 vuotta onnensirpaleita -kiertue ja Onnensirpaleita-kirja, jonka toimitti Tanja Hakamo. Vuosituhannen vaihteessa Hallikainen keskittyi kuitenkin myös lapsiensa myötä tavalliseen perheenisän arkeen. == Hengellinen kausi 2002– == Hallikainen esiintyi 2000-luvulle tultaessa myös kirkoissa ja levytti tekemiään hengellisiä kappaleita hengellisen heräämisensä myötä. Jo Enkeli pieni -albumi oli varsin hengellinen, mutta hänen ensimmäinen varsinainen gospel-albuminsa oli Mutta suurin niistä on rakkaus, joka julkaistiin 2004. Siitä tuli vuoden myydyin hengellisen musiikin äänite Suomessa. Samoin kävi vuonna 2005 julkaistulle Rakkautta etsimässä -albumille. Kuka sytyttäisi rakkauden -kiertueen taltiointeja julkaistiin myöhemmin Rakkautta etsimässä -dvd-julkaisulla. Gospel-kirkkokonserttien suosio kasvoi, ja Hallikainen alkoi kiertää maata myös terapeutti-kirjailija Seppo Jokisen kanssa järjestettyjen ”konsertti- ja ihmissuhdeiltojen” merkeissä. Vuonna 2006 Hallikainen julkaisi ihmissuhteista kertovan Puhu minulle -albumin. Myös Taikuri Telmus -hahmo koki uuden tulemisen Telmus Taikatakki -albumilla ja Maapallon paras – Telmus Taikatakki -lastenkirjalla (Kirjapaja 2006), sekä TV2:n Pikku Kakkonen -lastenohjelmassa 12 ohjelman sarjalla. Hallikaisen kolmas gospelalbumi Tule rauhan henki julkaistiin huhtikuussa 2007. Samana vuonna julkaistiin myös Surun sillalla -albumi. Tuotteliaan vuoden päätti albumi Miljoonan ruusun maa. Vuonna 2009 julkaistiin gospelalbumi Sanaton ikävä, vuonna 2010 Gospel parhaat -kokoelma ja vuonna 2012 gospelalbumi Kahdet askeleet. Vuonna 2013 julkaistiin kaksi gospelkokoelmaa, Joulun kosketus -joulualbumi, sekä albumi Kaunis elämä. Hallikaisen gospelkonserteissa on käynyt tähän mennessä yli 300 000 kuulijaa. Vuosina 2013–2015 hän toteutti yhdessä kirjailija Tommy Hellstenin kanssa suurta mielenkiintoa herättäneen sarjan teemallisia ihmissuhdeiltoja nimellä Hetki ihmiselle. Viimeisimmälle albumille Elämän säkeet Hallikainen levytti myös Sibeliuksen "Finlandian" Yrjö Sjöblomin sanoituksella. == Yksityiselämä == Hallikainen on naimisissa Pia Hallikaisen kanssa ja heillä on viisi lasta, joista kaksi, Oona (s. 1987) ja Eeli Hallikainen (s. 1990), soittavat samassa Aamuyön sirkus -nimisessä bändissä. Muut lapset ovat syntyneet 1998 ja 2000. Hallikainen kertoi vuonna 2016 julkisesti kärsineensä alkoholismista, josta hän selviytyi Minnesota- hoidolla lopettaen alkoholin käytön kokonaan vuonna 2014. == Diskografia == ===Albumit=== Albumin perässä julkaisuvuosi.Myydyimmät kotimaiset, ifpi.fi ==== Lastenlevyt ==== * Jakke & Jokke: * * * * * ==== Iskelmälevyt ==== * kultalevy, platinalevy, tuplaplatina, triplaplatina (Kautta aikojen Suomen viidenneksi eniten myyty albumiKaikkien aikojen myydyimmät kotimaiset albumit) (Finnlevy) * kultalevy, platinalevy, tuplaplatina (Finnlevy) * kultalevy (Finnlevy) * kultalevy (Suomen Sävel) * Joel Hallikainen & Timo Koivusalo: Tahti-musiikki * (Suomen sävel) * (Suomen sävel) * (Suomen sävel) * (Suomen sävel) * (Suomen sävel) * Kaunis elämä (3.5.2013) (AXR) * Elämän säkeet (29.3.2018) (Suomen Sävel) * Elämä on elämistä varten (1.4.2020) (Suomen Sävel) * Puolitie (2022) (Suomen sävel) ==== Joululevyt ==== * kultalevy (Finnlevy) * (Suomen sävel) * (Suomen sävel) * (Suomen Sävel) * (Suomen sävel) ==== Gospel-levyt ==== * * * * * * *Taivas tulee alas (2019, Suomen sävel) ==== Kokoelmalevyt ==== * * * *30 suosikkia – Tähtisarja (2008) *Kauneimmat joululaulut (2008) * * * 18 – Joelin gospelia (2013) (Suomen sävel) * 18 – ikivihreää gospelsuosikkia (2013) (Suomen sävel) === Singlet === *Samatha ja Sabrina, Se lauantai (1988) *Sininen on kesäyö, Kesäkuu (Hallikainen & Koivusalo) (1990) *Kuljen taas kotiinpäin, Polvihousupoika (1991) *Kuurankukka, Vain sinulle (1992) *Vain sinulle, Soittajan muisto (1992) *Anna vierellesi tulla, Joutsen (1993) *Surun pisaroita, Tämä yö (1993) *Onnensirpale, Muistojain en anna, Antaa surun mennä (1993) *Halipula, Kylpyammeella yli Atlantin, Taikauni (1994) *Kellastuneet kirjeet, Mihin kaarnalaivat katoaa, Siipirikko (1995) *Hyvää huomenta, Yksin, Haihtuu päivät (1997) *Kaikki muuttuu, Miehen kyyneleet (1997) *Aika pienet siivet, Soittajan taivas (1997) *Jouluinen maa (Suomen Joulukaupunki) (1997) *Yhdessä olemme ehjät (Hallikainen & Koivusalo) (1998) *Kun juhlat loppuu (1999) *Pyykkipäivä, Portsari ja pastori (2000) *Perjantai-Lokakuu (2000) *Nimesi sun, Vie minut pois (2000) *Hyvää joulua (2001) *Enkeli pieni (2002) *Opetuslapset (2002) *Rakkaus toimii hellahuoneessa (2003) *Reissumiehen romantiikkaa (2003) *Virta tietää missä meri on (2004) *Rakkautta etsimässä (2005) *Puhu minulle (2006) *Äidille (2007) *Hiljainen huone (2007) *Loistakoon liekki (2008) *Täyttä kultaa (2010) *Pidämmehän toisistamme kii, Lokakuu (2010) *Etsin sinua (2012) *Kypärämies (2013) *Pojalleni (2013) *Kaunis elämä (2013) *Jäljet jää tiehen (2013) *Särkynyt (2013) *Rippiristi, Ironiaa (2015) *Nainen (2017) *Elämän säkeet (2017) *Rauhaa ja rakkautta (2017) *Kiva sana (2018) *Finlandia-hymni (2018) *Villi joutsen (2018) *Kiitän ja kumarran/Elämä on elämistä varten (2019) *Ilonpisara (2019) *Hiljaisuuden henkäys (2019) *Sinä oot (2019) *Olen huominen (2020) *Sinä olet matkallani (2020) *Kaikella on tarkoitus (2021) *Puolitie (2021) *Hengissä (2022) == Kirjat == * Kuurankukka 1993 Gummerus. / toimittanut Hellevi Pouta * Onnensirpaleita 2003 WSOY / toimittanut Tanja Hakamo * Maapallon paras Telmus Taikatakki 2006 Kirjapaja. / Markku Leivo – Joel Hallikainen * Uskomaton rukoilija rakkautta etsimässä 2007 Päivä Oy . / Joel Hallikainen *Elämäni tarina 2018 Minerva / Tomi Lindblom – Joel Hallikainen == Lähteet == == Aiheesta muualla == * Kotisivut * * * * Joel Hallikainen lauluntekijänä – Fono.fi * Iltalehti: Joel Hallikaisen yllätyspaluu! * Hallikaisen haastattelu Hitit.fi-sivulla) (MP3-muodossa) * Ylen Elävä arkisto: Joel Hallikainen: Kuurankukka * Iltalehden Julkkislista: Joel Hallikainen * Suomen Sävel Oy – Joel Hallikaisen yritys Luokka:Suomalaiset iskelmälaulajat Luokka:Suomalaiset gospellaulajat Luokka:Suomalaiset taikurit Luokka:Suomalaiset juontajat Luokka:Suomalaiset säveltäjät Luokka:Suomalaiset sanoittajat Luokka:1990-luvun suomalaiset yhtyeet ja sooloartistit Luokka:Emma-palkinnon saajat Luokka:Vuonna 1961 syntyneet Luokka:Elävät henkilöt